Burjassot inicia la primera fase del desenvolupament de l’Agenda 2030
2025-07-24

Si fa uns dies Burjassot era notícia per la seua adscripció a diferents accions proposades per la FEMP per al desenvolupament de l’Agenda 2030, ara el municipi ja ha donat el tret d’eixida per a iniciar el Plan d’Acció Local que suposarà la implantació de l’Agenda 2030.

Impulsada per la Regidoria d’Agenda 2030 que dirigeix Estefanía Ballesteros, s’ha dut a terme la primera reunió, a la qual no ha faltat l’alcalde, Rafa García, acompanyat de l’equip de govern que, des de cadascuna de les seues àrees d’acció, desenvoluparà el projecte per a arribar als objectius marcats pels ODS per a arribar a la transformació de Burjassot en benefici de la seua ciutadania.

En la reunió, que va tindre lloc en el saló de plens, es van marcar els temps d’actuació de les diferents fases de què consta el projecte per a implementar l’Agenda 2030 en el municipi. Aquesta acció ha suposat l’inici de la Fase 1 del projecte en la qual es fixaran les bases d’aquest, per a conéixer des d’on part Burjassot i quins són els ODS a desenvolupar des d’un punt de vista més específic. Per a això, es procedirà a recopilar la informació a nivell intern per part de cada departament per a conéixer des d’on parteix el projecte.

Després d’aquesta primera fase, que ja s’ha posat en marxa i que implicarà també els tècnics municipals, es procedirà a passar a la fase de diagnòstic local, la de definició del pla de localització i, finalment, la implementació i seguiment del pla.

L’Agenda 2030 ja és una realitat a Burjassot.